שקשוקה (סדרת טלוויזיה)

שקשוקה היא סדרת טלוויזיה ישראלית המשודרת בכאן חינוכית. הסדרה נוצרה על ידי אבנר ברנהיימר ואסיה לבטוב ובוימה על ידי אביעד קידר. 

הסדרה החלה את שידוריה ב־3 במרץ 2021. ב־13 במרץ 2022 עלתה העונה השנייה. העונה השלישית של הסדרה עלתה ב־12 במרץ 2023. יוצרי הסדרה הודיעה על עונה רביעית ועונה חמישית, העונה הרביעית עלתה ב-10 בספטמבר 2023, והעונה החמישית תעלה בתחילת שנת 2024.

עלילה

על הסדרה
הסדרה נכתבה בהשראת ספריה של גליה עוז "שקשוקה" ו"אני מייקי".

עונות 1–2
העלילה מתמקדת בבית הספר "שדות", שם חבורת ילדים בכיתה ה' בני 11 נקלעים לסיטואציות חברתיות ומשפחתיות, חלקן נעימות וחלקן פחות, ולא תמיד החברים מצליחים למצוא פתרון.

עונות 3–4
בתחילת עונה 3 עוזבת יולי לתאילנד, לנוודות דיגיטלית, רגע לפני שכיתה ו' מתחילה. ילדה חדשה שנקראת גם כן יולי מצטרפת לכיתה. בעונה 4 מגיע תלמיד חדש בשם תמר.

סקירת סדרה

ב-26 באוגוסט 2023 יצא הפרק החדש בתוכנית "רוקדים עם כוכבים" שמשודרת בקשת 12, שם עדי חבשוש, שמשחקת את אילנה בסדרה, הכריזה כי בקיץ 2023 הצטלמו עוד שני עונות (עונות 4–5) של הסדרה, אך היא לא תשתתף בהם, כי היא לא הייתה בימי הצילומים של העונות. היא תהיה אורחת בעונה הרביעית.

באותו היום שוחרר הטריילר לעונתה הרביעית של הסדרה שיצאה ב10 בספטמבר של שנת 2023.

ב24 באוקטובר 2023 כאן חינוכית הודיעו בקבוצת וואטסאפ שלהם כי עונות 6-5 כבר סיימו להצטלם, והעונה החמישית מוכנה כבר לגמרי, עכשיו עורכים את העונה השישית, והעונות יצאו במהלך שנת 2024. (ינואר ועד לאוקטובר)

דמויות
בעונות 1–2 הקאסט הראשי לומד בכיתה ה' ובעונות 3–4 בכיתה ו'.

תלמידי כיתה ו'3 בבית החינוך "שדות" 
 יולי גונן (דני דרימר) (עונות 1–2, אורחת בעונות 3–4) – ילדה שנקלעת לדילמות חברתיות ומשפחתיות רבות אשר לא תמיד נפתרות. החברה הטובה ביותר ובת דודתה של אפי. בעונה 3 עוזבת עם הוריה לנוודות דיגיטלית.
יולי  בן שושן (נועה בן גיגי) (עונות 3–4) - תלמידה חדשה שמגיעה בעונה 3. שומרת מסורת. גרה בדירה הישנה של יולי ומקנאה בקשר שלה עם חבריה.
אפי (אפרת) אהרוני גל (מיכאלה רון) – בת דודה של יולי גונן והחברה הטובה ביותר שלה. ילדה "מעופפת". בת לשני אבות: מיכה ומישל אהרוני גל. היא גם אחותה הגדולה של אסתי. בעונה השלישית שקשוקה עוברת לגור אצלה עקב עזיבתם של יולי גונן והוריה לנוודות דיגיטלית.
תמר בראל (איתי להב) (עונה 4) - ילד חדש בכיתה. הגיע מבית ספר אנתרופוסופי. קצת היפי וחולמני. אחיה של מעיין והבן של דפנה ויהונתן. נקרא תמר על שם תמרי מהסדרה "הצריף של תמרי".
אופק וולפסון (גיא שטרן) – השכן של יולי. אוהב לשחק במשחקי מחשב ולנגן על קרן יער.
אביב נוימן (אור באום) – ילד בעל דמיון רחב שאוהב להמציא סיפורים מופרכים. נוטה לגמגם.
דותן דהרי (גור עדן) – "מלך הכיתה". טוב בספורט ובמיוחד בכדורגל. בעונות 1–2 נרמז שמתנהל משהו זוגי בינו לבין יולי גונן, ובעונה השלישית עם יולי בן שושן.
דוקי (צדוק) פרי (נח טאוב גולן) – אחיו הגדול של דוד פרי ובנם של מוֹש וריקי פרי. חברו הטוב ביותר של דותן, ה"שפוט" שלו וגם חלק מהחבורה שלו. הצטרף בכיתה ד' לכיתה. היה מאוהב בנטע. מחונן.

מייקי סמוחה (אופיר עייני) – ילד חזק הסובל מהתפרצויות זעם רבות, דיסלקסיה, הפרעות קשב וריכוז, וקשיים חברתיים ומשפחתיים. הוא מוכשר מאוד בציור והחבר הטוב ביותר של קשת.
קשת אברהמי (יולי יוסף) – ילדה חכמה שאוהבת לקרוא ספרים. החברה הטובה ביותר של מייקי. נכדתה של תכלת.
דור דואני (שלי ברק) – ילדה שמגיעה לבית החינוך עקב גירושי הוריה בפרק ה-2 של העונה הראשונה. החברה הטובה ביותר של התאומות ציקי-נוני. "מלכת הכיתה". טובה מאוד בספורט. בעונה השנייה נולדת לה חצי אחות מאביה, ששמה ליבי.
ציקי (תרצה) קפלן  (רוני דולב) – אחותה התאומה של נוני. חברה ו"שפוטה" של דור. נמצאת בחוג מוזיקה אלקטרונית.
נוני (נחמה) קפלן  (נוי דולב) – אחותה התאומה של ציקי. חברה ו"שפוטה" של דור. מחוננת.
עומאר (מיכאל מרשה) - ילד פליט שהגיע עם משפחתו מאפריקה. חלק מהחבורה של דותן.
יובל (איתמר כהן) (עונות 1–2) - ילד רגיש, חלק מהחבורה של דותן. חברו הטוב של אביב, אופק ועומאר. בעונה 1 מאוהב בדור אך אין רגשות הדדיים ביניהם.
יואל (יואל ברנהיימר) (עונות 2–4) ילד רגיש, מצחיק. חלק מהחבורה של דותן.

תלמידי כיתה א' בבית החינוך "שדות" 
אסתי (אסתר) אהרוני גל (נעמי בן נחום) - אחותה הקטנה של אפי. בשונה מאפי, היא אוהבת סדר וניקיון כמו אבא מישל. מתחילה ללמוד בעונה 3 בכיתה א'.
 אביאל בן שושן (מנשה מנשירוב) (עונות 3–4) - אחיה הקטן של יולי בן שושן. אוהב כדורגל. תלמיד כיתה א'.
 דוד פרי (אביתר רובין) (עונה 3) - אחיו הקטן של דוקי. חכם. טוב עם מספרים. אוהב מדע ומתמטיקה. תלמיד כיתה א'.
 מאי פדרבוש מגן (מאיה ססובר) (עונה 3) - תלמידת כיתה א'. אוהבת חיות וכלבים בפרט. לפני תחילת הסדרה ניסתה להתקבל לבית הספר לטבע אבל לא עלתה בהגרלה.

הורים
 ענת גונן (מיה דגן) - אמא של יולי גונן. אחותו של מישל. במאית קולנוע של סרטים תיעודיים. בעונה 3 עוזבת לנוודות דיגיטלית.
 ירון גונן (עמי סמולרצ'יק) - אביה של יולי גונן, אדם רגיש וקצת עצלן. בעונה 3 עוזב לנוודות דיגיטלית.
זוהר בן שושן (איתי תורג'מן) (עונות  3-4) - אביהם של אביאל, חן ויולי בן שושן. יזם ואיש שיווק. צרפתי.
אדל בן שושן (רעות אלוש) (עונות 3-4) - אימם של אביאל, חן ויולי בן שושן. צרפתייה. 
 מישל אהרוני גל (ידידיה ויטל) – אביהם של אפי ואסתי. אוהב סדר וניקיון. מנהל ביחד עם בעלו מיכה קונדיטוריה. הומוסקסואל. אחיה של ענת.
מיכה אהרוני גל (יורן דוידי) – אביהם של אפי ואסתי. מנהל ביחד עם בעלו מישל קונדיטוריה. הומוסקסואל. בניגוד למישל, אין לו שום בעיה עם בלגן. מרוקאי משני הצדדים.
 שרון דהרי (מולי שולמן) – אביו של דותן. אדם רגוע וילדותי. שנוהג להתווכח עם בנו על דברים שטותיים. עקר בית (כיום) ופסיכולוג לשעבר.
 קרן דהרי (מירב שירום) – אימו של דותן. פסיכולוגית. מנסה למנוע מדותן להיות מכור למסכים.
 תומר וולפסון (גיל וייס) – אביו של אופק, בנה של נעמי. מנהל חנות גלישה לשעבר. כיום מנהל אזורי של רשת אלקטרוניקה ובחופשים מנהל קייטנת גלישה.
 רונית וולפסון (ורד פלדמן) – אימו של אופק, עורכת דין.
ליסה סמוחה (דנה סמו) – אימם של מייקי ואור. עובדת בשתי עבודות במקביל.
 מוש פרי (שי גולדשטיין) (עונות 3-4) - אביהם של דוקי ודוד. נהג מונית, חובב בישול וריקוד.
 ריקי פרי (ליז רביאן) (עונות 3-4) - אימם של דוקי ודוד. חובבת ריקוד.
 שי דואני (רון שחר) (עונות 3-4) - אביה של דור וליבי.
 נגה (דניאל גל) (עונות 3-4) - אמא הביולוגית של ליבי ואימה החורגת של דור. ישבה בעברה בכלא/במעצר על כך ששיחררה חולדות ממעבדות באוניברסיטה כדי שלא יעשו עליהן ניסויים.
 מאיה פדרבוש מגן (עונה 3) - אמא של מאי. אורתופדית בכירה עם התמחות בבהונות כף הרגל.
 כלנית קפלן (סיון קרצ'נר) (עונה 3) - אימן של ציקי ונוני.
 אמא של דור (מעין וינשטוק) (עונה 3) - אמא של דור.
יהונתן בראל (רוני קובן) (עונה 4) - אביהם של תמר ומעיין. נשוי לדפנה.
דפנה בראל (שרון שטרק) (עונה 4) - אימם של תמר ומעיין. נשואה ליהונתן.

צוות החינוך
 השומרת (שני קליין) – שומרת בית החינוך. מיטיבה להבין את רגשותיהם של הילדים. לא אומרת את שמה הפרטי.
 אילנה (עדי חבשוש) – מחנכת הכיתה. במקרים רבים לא מצליחה לשמור על סדר ומשמעת בכיתה, בעיקר מול דותן, אך תמיד מוצאת לזה פתרון המתאים לדרכה. יש לה חתולה בשם מישמיש.
 חיים (אמיר שורוש) – מורה לספורט. משפחתו דו לאומית, אשתו דוברת ערבית וילדיהם דוברים את שתי השפות.
 תכלת אבוקסיס (חנה לסלאו) – מנהלת בית החינוך. סבתא של קשת. נוקטת בגישה אגרסיבית ואסרטיבית מול רוב הצוות והתלמידים.
 סבג (אימרי ביטון) (עונה 1) – מורה לתנ"ך. מתחבר אל מייקי. אינטליגנטי, חכם ובוגר.
שגיא (דולב מסיקה) (עונות 2–4) – מורה למתמטיקה.
צופית (מנבר יוסף) (עונות 2–4) – בת שירות לאומי. באה לעזור לילדי הכיתה מהעונה השנייה.

דמויות נוספות
 שקשוקה (דיבוב: אבנר ברנהיימר (עונה 2), אליאנה תדהר (עונה 3) – הכלבה של יולי גונן. בעונה 3 עוברת לגור עם משפחת אהרוני גל (באופן "זמני").
 אור סמוחה (אמיר בנאי) – תלמיד כיתה י'. אחיו הגדול של מייקי. מדריך בצופים ומצטיין בלימודים. בן זוגה של מעיין בעונה הרביעית.
חן בן שושן (עדן קטורזה) (עונות 3-4) – אחותם הגדולה של יולי ואביאל. תלמידת כיתה י'. אוהבת אנימה ותרבות יפנית.
מעיין בראל (עונה 4) (מיקה לוין) – אחותו הגדולה של תמר ותלמידת כיתה י'. בת זוגו של אור בעונה הרביעית.
ליבי דואני (עונות 2–4) – חצי אחותה הקטנה של דור. נולדה מאותו אבא אבל לא מאותו אמא. עדיין תינוקת, נולדה בעונה השנייה.
 נעמי וולפסון (רבקה מיכאלי) – סבתא של אופק, אימו של תומר. בעלת ליקוי שמיעה חלקי. מצחיקה, בעלת חוש הומור.
 פנינה (ציפי שביט) (עונה 2) – חברה טובה של נעמי.
אבי (פבלו זלצמן) (אורח בעונה 2) – בעלה לשעבר של פנינה.
סופי מבורך (מיקה צור) (אורחת בעונה 2) – תלמידת עבר בבית החינוך.
איתי שכטר (בתפקיד עצמו) – כדורגלן מפורסם שמדריך את הילדים בקייטנת הכדורגל.
נטע (אורחת בעונה 4) – תלמידה שלמדה בכיתה. אוהבת ריקודים סלוניים.
לירי (נינה זריפין) (אורחת בעונה 4) – נערה מחבורת ילדי בית העץ. מתחברת עם נעמי.
מתן (אסף פרי) (אורח בעונה 4) - היה בזוגיות עם ליסה. מנהל קו ייבוא של שוקולד–וניל בקונדיטוריה של מיכה ומישל.

פרקים

עונה 1

עונה 2

עונה 3

עונה 4

פרסים ומועמדויות

קישורים חיצוניים
 "שקשוקה", באתר כאן חינוכית
 
 "שקשוקה", באינסטגרם של כאן חינוכית
 "שקשוקה", בטיקטוק של כאן חינוכית

הערות שוליים

כאן חינוכית: תוכניות וסדרות
סדרות נעורים ישראליות
כלבים בתרבות
ספרים שעובדו לסדרות טלוויזיה